

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

Općinsko vijeće

KLASA: 400-02/23-01/006

URBROJ: 2186-10-01/1-24-06

Vidovec, 03. listopada 2024.

Na temelju članka 31. Statuta Općine Vidovec („Službeni vjesnik Varaždinske županije“ br. 20/21) Općinsko vijeće Općine Vidovec na 30. sjednici održanoj dana 03. listopada 2024. godine, donosi

**2. IZMJENE I DOPUNE PROGRAMA GRADNJE OBJEKATA DRUŠTVENE INFRASTRUKTURE NA PODRUČJU OPĆINE VIDOVEC**

**ZA 2024. GODINU**

Članak 1.

U Programu gradnje objekata društvene infrastrukture na području Općine Vidovec za 2024. godinu („Službeni vjesnik Varaždinske županije“ br. 109/23 i 42/24) u članku 1. stavak 1 iznos „2.161.151,25 €“ , zamjenjuje se iznosom „**2.212.701,25 €“.**

Članak 2.

U Programu gradnje objekata društvene infrastrukture na području Općine Vidovec za 2024. godinu („Službeni vjesnik Varaždinske županije“ br. 109/23 i 42/24) u članku 2., u tablici mijenja se:

Redni broj 4., iznos „575.000,00 €“ zamjenjuje se iznosom „620.000,00 €“.

Dodaje se:

Redni broj 9. koji glasi: „Poljoprivredno zemljište“ te se istom pridodaje iznos „6.550,00 €“.

U opisnom dijelu teksta iza točke 7. dodaje se :

''8. Oprema- DV Škrinjica- opremanje igrališta ( igrala) – odnosi se na kupnju dječjih igrala odnosno dječjeg igrališta u sklopu dječjeg vrtića Škrinjica u Vidovcu, čija je nabava započela u 2023. godini ,a radovi su okončani u 2024. godini kada je izdana okončana situacija. Općina Vidovec javila se na Javni poziv Središnjeg državnog ureda za demografiju i mlade, Program podrške poboljšanju materijalnih uvjeta u dječjim vrtićima, za opremanje igrališta dječjeg vrtića s ciljem  nabave novih vanjskih igrala za Dječji vrtić Škrinjica.  Prijava je pozitivno ocijenjena te je od strane Središnjeg državnog ureda za demografiju i mlade u 2023. godini isplaćeno 17.010,00 eura.

 9. Poljoprivredno zemljište- odnosi se na nekretninu upisanu u zemljišnoknjižni uložak broj 2867 k.o. 331341Vidovec, što u naravi predstavlja oranicu u Vuščaku površine 577 čhv, na katastarskoj čestici broj 210/10, katastarska općina 331341 Vidovec i nekretninu upisanu u zemljišnoknjižni uložak broj 1615 k.o. 331341Vidovec, što u naravi predstavlja oranicu u Vuščaku površine 917 čhv, na katastarskoj čestici broj 210/9, katastarska općina 331341 Vidovec te na kupnju zemljišta za potrebe otvaranja puta u naselju Zamlača.''

Članak 3.

Svi ostali članci iz Programa gradnje objekata društvene infrastrukture na području Općine Vidovec za 2024. godinu („Službeni vjesnik Varaždinske županije“ br. 109/23 i 42/24) ostaju nepromijenjeni.

Članak 4.

Ove 2. Izmjene i dopune Programa gradnje objekata društvene infrastrukture na području Općine Vidovec za 2024. godinu stupaju na snagu osmog dana od dana objave u „Službenom vjesniku Varaždinske županije“.

 OPĆINSKO VIJEĆE OPĆINE VIDOVEC

 Predsjednik

 Krunoslav Bistrović